钦定古今图书集成/明伦汇编/氏族典/第299卷 > 《四川总志》 > 房景伯
## 钦定古今图书集成/明伦汇编/氏族典/第299卷 > 《四川总志》 > 房景伯

按《魏书房法寿传》，“法寿族子景伯，字长晖，生于桑干。
少丧父，以孝闻。家贫，佣书自给，养母甚谨。尚书卢渊
称之于李冲。冲时兴选拔为奉朝请、司空祭酒、给事
中、尚书仪曹郎，除齐州辅国长史。后值清河太守杜
昶外叛，郡居山险，盗贼群起，除清河太守。后迁太尉
中郎、司徒谘议参军、辅国将军、司空长史，以母疾去”
官。景伯性淳和，涉猎经史，居丧不食盐菜。因此遂为
水病，积年不愈。孝昌三年，卒于家。